एंटरटेनमेंट डेस्क। बॉलीवुड एक्ट्रेस आलिया भट्ट की रोमांटिक कॉमेडी फिल्म 'बद्रीनाथ की दुल्हनिया' 10 मार्च को रिलीज हो रही है। फिल्म में उनके अलावा वरुण धवन भी हैं। आलिया ने अब तक कई हिट फिल्में दी हैं और वो भट्ट फैमिली की सबसे पॉपुलर एक्ट्रेस में से एक हैं। वैसे, आलिया की मां सोनी राजदान भी एक्ट्रेस और डायरेक्टर रही हैं। उन्होंने 1981 में आई फिल्म '36 चौरंगी लेन' और 'आहिस्ता-आहिस्ता' में काम किया। हालांकि ये फिल्में कुछ खास पॉपुलर नहीं हुईं।
वैसे, बॉलीवुड में सिर्फ आलिया ही ऐसी एक्ट्रेस नहीं हैं, जो अपनी मां से ज्यादा फेमस हुईं। उनके अलावा भी ऐसी कई स्टार्स हैं, जो अपने पेरेंट्स से ज्यादा पॉपुलर हुए। इनमें करीना कपूर, सलमान खान, श्रद्धा कपूर, ऋतिक रोशन और अर्जुन कपूर जैसे स्टार्स के नाम शामिल हैं।
सोनी राजदान से ज्यादा फेमस है उनकी बेटी...
महेश भट्ट की बेटी आलिया भट्ट ने 2012 में करन जौहर की फिल्म 'स्टूडेंट ऑफ द ईयर' से डेब्यू किया था। 'शानदार' को छोड़ दिया जाए तो उनकी बाकी सभी फिल्म 'हाइवे', '2 स्टेट्स', 'हम्पटी शर्मा की दुल्हनियां' और 'कपूर एंड सन्स' हिट रही हैं। वहीं, आलिया की मां सोनी राजदान ने बॉलीवुड की एमर्जिंग एक्ट्रेस के तौर पर पहचान बनाई थी। 1981 में उन्होंने 'आहिस्ता-आहिस्ता' से डेब्यू किया। लेकिन कुछेक फिल्मों के बाद एक्टिंग को अलविदा कह दिया था।
बबिता से ज्यादा पॉपुलर रहीं उनकी बेटियां...
प्यार और परिवार के लिए बबिता ने फिल्में छोड़ दी थी। आज उनकी दोनों बेटियां उनसे कहीं ज्यादा पॉपुलर है। बात करें उनकी छोटी बेटी की तो 2000 में फिल्म 'रिफ्यूजी' से डेब्यू करने वाली करीना कपूर की शुरुआत काफी धीमी हुई थी। हालांकि, 'चमेली', 'देव', 'ओमकारा', 'जब वी मेट' जैसी बेहतरीन फिल्मों में उन्होंने काम किया। एक के बाद एक हिट फिल्मों के बाद वे बॉलीवुड की हाईएस्ट पेड एक्ट्रेस बनीं। वहीं, उनकी मां बबिता शिवदासानी ने लगभग 19 फिल्मों में काम किया। बबिता ने 1966 में आई फिल्म 'दस लाख' से बॉलीवुड में डेब्यू किया। हालांकि, उनको मेजर ब्रेक फिल्ममेकर जीपी सिप्पी की फिल्म 'राज' से मिला। फिल्म में उनके अपोजिट राजेश खन्ना थे। हालांकि, यह फिल्म नहीं चली, लेकिन बबिता का काम सराहा गया। फिल्मों से ज्यादा उनका फोकस फैमिली पर रहा। इसलिए खास पहचान बनाने में नाकामयाब रहीं।
आगे की स्लाइड्स पर, कुछ और बॉलीवुड स्टार्स जो अपने पेरेंट्स से कहीं ज्यादा फेमस हुए...
hin_Deva awa_Deva hin_Deva hin_Deva hin_Deva hin_Deva hin_Deva